stanford-oval/wikipedia huggingface dataset:
Juhana (Itävallan arkkiherttua)

Arkkiherttua Juhana, Ernst Kriehuberin litografia vuodelta 1848.
Juhana (Johann Baptist Josef Fabian Sebastian; 20. tammikuuta 1782 Firenze – 11. toukokuuta 1859 Graz) oli Itävallan arkkiherttua, joka toimi sotapäällikkönä Napoleonin sodissa ja vuonna 1848 lyhyen aikaa Frankfurtin kansalliskokouksen valitsemana Saksan valtionhoitajana.
Juhanan isä oli Toscanan suurhettua, sittemmin pyhä saksalais-roomalainen keisari Leopold II. Hänen äitinsä oli Espanjan prinsessa Maria Ludovica. Juhana sai syyskuussa 1800 komentoonsa kenraali Moreauta vastaan asetetun itävaltalais-baijerilaisen armeijan, mutta kärsi tappion 3. joulukuuta Hohenlindenin taistelussa. Vuoden 1805 sodan aikana hän oli Tirolin alueen joukkojen komentajana. Vuoden 1809 sodan aikana Juhana saavutti Italiassa voiton Sacilen taistelussa 16. huhtikuuta ja eteni joukkoineen kohti Veronaa, mutta joutui perääntymään ja hävisi paluumatkalla 14. kesäkuuta Raabin taistelun. Hän yritti tuoda joukkonsa veljensä Kaarlen avuksi Wagramin taistelussa, mutta saapui paikalle liian myöhään ja itävaltalaiset kärsivät tappion. Vuonna 1815 Juhana komensi reservijoukkoja Reinin yläjuoksulla ja valtasi Hüningenin.
Juhana oli pitkään epäsuosittu Itävallan hovissa saksalaissympatioidensa sekä ausseelaisen postimestarin tyttären Anna Plochlin kanssa 1827 solmimansa epäsäätyisen avioliiton vuoksi. Hän asusteli tämän vuoksi Steiermarkissa, jossa pyrki edistämään henkistä ja taloudellista kehitystä. Hän perusti 1811 Graziin Joanneumina tunnetun suuren oppilaitoksen. Juhana palasi yllättäen valtiolliseen elämään vallankumousvuoden 1848 aikana. Kapinointia Wienistä paennut keisari Ferdinand I nimesi hänet 16. kesäkuuta sijaisekseen ja hän ryhtyi innolla purkamaan Metternichin poliittista järjestelmää. Juhana kuitenkin siirtyi 8. heinäkuuta Frankfurtiin, jossa kokoontunut saksalaisvaltioiden kansalliskokous valitsi hänet 29. heinäkuuta Saksan valtionhoitajaksi (saks. Reichsverweser). Ajatus Saksan yhdistymisestä ei kuitenkaan sopinut yhteen Itävallan monikansaisen valtakunnan intressien kanssa, joten valtionhoitajana Juhana oli paljolti sivussa tapahtumien kehityksestä Frankfurtissa. Preussin ja Itävallan sovittua Saksan liiton uudistamisesta – ja sen ylimmän johdon antamisesta liittokomissiolle – Juhana erosi tehtävistään 20. joulukuuta 1849. Hän asui sen jälkeen Grazissa.
Aiheesta muualla

Kuvia tai muita tiedostoja aiheesta Juhana (Itävallan arkkiherttua) Wikimedia Commonsissa
Kaija Kiessling

Kaija Kiessling on turkulainen vasemmistopoliitikko. Hän on Suomen kommunistisen puolueen (SKP) entinen varapuheenjohtaja ja Demokraattisen naisverkoston puheenjohtaja. 1970- ja 1980-luvulla Kiessling toimi Turun kaupunginvaltuustossa yli kymmenen vuotta edustaen Suomen kansan demokraattista liittoa (SKDL) ja Demokraattista vaihtoehtoa (Deva). Hän on ammatiltaan työfysioterapeutti. Kiessling valittiin Tradekan edustajistoon 2004 "SKP:n ja edistyksellisen osuustoimintaväen vaaliliitosta".
Aiheesta muualla

Kiesslingin vappupuhe (1.5.2006, Internet Archive)
Juan Uder

| Juan Uder |
| --- | --- |
 Uder vuonna 1951.
Henkilötiedot
Koko nimi:  Juan Carlos Uder Díaz
Syntynyt: 24. huhtikuuta 1927 Sarandí, Argentiina
Kuollut: 14. heinäkuuta 2020 (93 vuotta)
Kansalaisuus:   Argentiina
Koripalloilija
Pituus:  186 cm
Maajoukkueet
:   Argentiina
Aiheesta muualla
FIBA
| Mitalit> Maa:   Argentiina.Miesten koripallo.MM-kilpailut  | Mitalit> Maa:   Argentiina.Miesten koripallo.MM-kilpailut  | Mitalit> Maa:   Argentiina.Miesten koripallo.MM-kilpailut  | Maa:   Argentiina> Miesten koripallo. |
| --- | --- | --- | --- |
|  Kultaa | Argentiina 1950 |  |  |
Juan Carlos Uder Díaz (24. huhtikuuta 1927 Sarandí – 14. heinäkuuta 2020) oli argentiinalainen koripalloilija ja maailmanmestari.
Uder kuului Argentiinan miesten maajoukkueen kokoonpanoon sen voittaessa maailmanmestaruuden kotikisoissaan 1950. Hän kuului Argentiinan joukkueeseen myös kesäolympialaisissa Lontoossa 1948 ja Helsingissä 1952. Helsingissä Argentiinan sijoitus oli neljäs. Pan-Amerikan kisoista Uder saavutti Argentiinan joukkueessa hopeaa vuosina 1951 ja 1955. Uder kuoli 93-vuotiaana 14. heinäkuuta 2020.
Aiheesta muualla

Juan Uder Kansainvälinen olympiakomitea. (englanniksi)
Jurongin lintupuisto

Punaluri Jurongin lintupuistossa.
Jurongin lintupuisto on Singaporessa toimiva lintuihin erikoistunut eläintarha. Sen laajuus on 20,2 hehtaaria. Puisto perustettiin vuonna 1971. Siellä on 380 lintulajia, kaikkiaan yli viisituhatta yksilöä. Puistossa käy vuosittain yli 900 000 vierailijaa.
Aiheesta muualla

Kuvia tai muita tiedostoja aiheesta Jurongin lintupuisto Wikimedia Commonsissa
Jönköpings IK

Jönköpings Innebandyklubb (lyh. JIK) on ruotsalainen salibandyn erikoisseura Jönköpingistä. Sekä miesten että naisten edustusjoukkueet pelaavat Ruotsin korkeimmalla sarjatasolla - miehet Svenska Superligania ja naiset Superligania. Seuralla 450 jäsentä ja 14 juniorijoukkuetta, ja se on yksi maansa suurimmista salibandyseuroista.[lähde? ] Miesten edusutusjoukkueella on 3 Ruotsin mestaruushopeaa ja 3 pronssia.
Saavutukset

Hopeaa: 1986, 1988, 1990
Pronssia: 1987, 1989, 1991, 2006
Aiheesta muualla

Jönköpings IK - Seuran kotisivu (ruotsiksi)
Kalm

Kalm on muun muassa seuraavien henkilöiden sukunimi:
Einar August Kalm (1858–1928), suomalainen lääkäri ja valtiopäivämies
Hans Kalm (1889–1981), suomenvirolainen sotilas
Jarmo Kalm (s. 1945), suomalainen tietoliikenneinsinööri
Pietari (Pehr) Kalm (1716–1779), suomalainen kasvitieteilijä, tutkimusmatkailija ja pappi.
2332 Kalm, asteroidi
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kamarikuoro Melos

Kamarikuoro Melos on turkulainen kamarikuoro. Se perustettiin 1960-luvun puolessavälissä ja rekisteröitiin vuonna 1968. Vuodesta 2016 alkaen kuoron johtaja on toiminut Sanna Kola. Timo Monto johti kuoroa vuodesta 1998 vuoteen 2016. Montoa ennen kuoron johtajana toimi Esa Yli-Forssi.
Kuoro juhlii vuonna 2018 50-vuotisjuhlavuottaan.
Kaari (graafiteoria)

Kaari eli linkki, viiva, väli, nuoli tai särmä (engl. link, edge, line) on graafiteoriassa verkon osa, joka yhdistää kaksi solmua tai pistettä  toisiinsa. Kaari voi olla joko suunnattu tai suuntaamaton, jolla on merkitystä graafien soveltamisessa.
Suuntaamaton kaari

Suuntaamaton kaari yhdistää solmut a ja b kaksisuuntaisesti siten, että kummastakin solmusta pääsee toiseen solmuun. Sitä merkitään  e=\{a,b\}.
Suunnattu kaari

Suunnattu kaari yhdistää solmun a solmuun b yksisuuntaisesti siten, että a:sta voidaan kulkea b:hen, muttei b:stä a:han. Sitä merkitään  e=(a,b).
Suuntaamaton kaari
Suunnattu kaari
Juan Tizol

Juan Tizol vuonna 1943
Juan Tizol (20. tammikuuta 1900 – 23. huhtikuuta 1984) oli puertoricolainen jazzpasunisti. Hänet tunnetaan erityisesti Duke Ellingtonin orkesterin vakiojäsenenä ja jazzstandardien ”Perdido” ja ”Caravan” säveltäjänä. Muita Tizolin säveltämiä kappaleita ovat ”Bakiff”, ”Pyramid”, ”Conga Brava”, ”Sphinx” ja ”Keb-Lah”.
Elämä

Tizol syntyi San Juanissa, Puerto Ricossa, ja muutti Yhdysvaltoihin vuonna 1920. Hän soitti eri yhtyeissä Washingtonissa ja vuonna 1929 liittyi Duke Ellingtonin orkesteriin. Hän soitti harvoin sooloja, mutta osoittautui tärkeäksi osaksi yhtyeen kokoonpanoa. Tizol osasi soittaa sekä veto- että venttiilipasuunaa, mutta toisin kuin useimmat jazzpasunistit, hän piti enemmän venttiilipasuunasta. Häntä pidetäänkin jazzin ensimmäisenä tärkeänä venttiilipasunistina. Ellington käytti Tizolin soittotaitoa instrumentilla hyväkseen kirjoittaessaan sovituksia orkesterille. Tizol pystyi venttiilipasuunallaan liikkumaan nopeammin pitemmän sävelalueen yli kuin mitä vetopasuunalla oli mahdollista.
Tizol jätti Ellingtonin yhtyeen kaksi kertaa liittyäkseen Los Angelesissa toimivaan Harry Jamesin orkesteriin. Ensin hän liittyi Jamesin kokoonpanoon vuonna 1944 ja pysyi siellä vuoteen 1951 asti, jolloin palasi Ellingtonin leipiin. Kaksi vuotta myöhemmin hän palasi taas Jamesin yhtyeeseen ja soitti siellä vuoteen 1960 asti. Vuonna 1960 hän soitti vielä vähän aikaa Ellingtonin kanssa ennen vetäytymistään musiikkielämästä.
Jaska

Jaska on suomalainen miehen etunimi. Sitä käytetään Jaakon, hieman myös Jarkon, Jarmon ja Jarnon lempinimenä, mutta sitä on hieman annettu viralliseksi etunimeksi ainakin 1920-luvulta lähtien.
Tunnettuja Jaska-nimisiä

Jaska Filppula, suomalainen kirjailija
Jaska Raatikainen, suomalainen muusikko
Jaska Vilén, suomalainen jääkiekkoilija
Tunnettuja Jaska-nimisiä > Oikea nimi muu kuin Jaska

Jaakko ”Jaska” Lukkarinen, suomalainen rumpali ja jazz-muusikko
Jaakko ”Jaska” Mäkynen, suomalainen laulaja
Pukkilan Jaska, ainakin kahden suomalaisen puukkojunkkarin nimi
Muita

Jaska Autero, tunnistamaton suomalainen kirjailijanimimerkki
Kulta-Jaska, suomalainen rahapeli
Jaska Jokunen, sarjakuvahahmo
Jaska (engl. Jay Weldon) Ville Vallattoman ystävä
Jaska-veturi Punainen höyryveturi
Jaska Vaara (engl. Jack-Jack Parr), hahmo elokuvasarjassa Ihmeperhe
Jeroen Krabbé

Jeroen Krabbé (1992)
Jeroen Aart Krabbé [jə'run 'aːrt krɑ'beː] (s. 5. joulukuuta 1944, Amsterdam, Noord-Holland) on alankomaalainen näyttelijä. Hänet tunnetaan muun muassa rooleistaan elokuvista Gestapon vihollinen nro. 1 (1977), 007 vaaran vyöhykkeellä (1987), Rankaisija (1989), Takaa-ajettu (1993), Left Luggage (1998), Kohtalon arkkitehdit (2001) ,Ocean's Twelve (2004) ja Transporter 3 (2008).
Krabbé on naimisissa Hermanselvennä kanssa. Heillä on kolme poikaa, Martjin (s. 1968), Jasper (s. 1970) ja Jakob (s. 1983). Hänen isoisänsä ja isänsä olivat maalareita ja hänen äitinsä oli kääntäjä ja kirjailija. Hänellä on myös veli Tim, joka on kirjailija.
Palkinnot

Blue Angel (1998)
Prize of the Guild of German Art House Cinemas (1998)
Emden Film Award (1998)
Grolsh Film Award (1998)
Golden Galf (1996) Kulttuuripalkinto
Ehdokkuudet

Golden Galf (2002)
Best Film (2002)
Golden Berlin Bear (1998)
Aiheesta muualla

Kuvia tai muita tiedostoja aiheesta Jeroen Krabbé Wikimedia Commonsissa
Jeroen Krabbé Internet Movie Databasessa. (englanniksi)
Kaija Kärkinen & Ile Kallio

Kaija Kärkinen & Ile Kallio on vuonna 1991 perustettu suomalainen duo-yhtye. Laulaja Kaija Kärkisen ja kitaristi Ile Kallion lisäksi vakioyhtyeessä soittaa kolme muuta muusikkoa. Pariskunnan työnjako on Lupaus-albumista lähtien ollut se, että Kaija sanoittaa ja laulaa ja Ile säveltää, soittaa kitaraa ja laulaa taustoja. Ile on joskus merkitty myös toiseksi sanoittajaksi. Sade-levyllä oli vielä useita ulkopuolisten tekemiä sanoituksia ja pari coveria.
Julkaisut

Mustaa vettä (1991)
Sade (1995)
Lupaus (1996)
Suuri salaisuus (1997)
Noitavoimaa (1999)
Kaikki oikeudet (2000)
En voi unohtaa (2001) (kokoelma)
Kymmenen laulua (2002)
Kuka saa kyyneleet (2004)
Sodassa ja rakkaudessa (2005)
Saman taivaan alla (2008)
Köyhän naisen paratiisi (2012)
Elävänä (2023) (live-albumi)
Aiheesta muualla

Viralliset kotisivut
Facebook
Juhana (Itävallan arkkiherttua, s. 1852)

Piirros arkkiherttua Juhanasta vuodelta 1884.
Juhana (Johann Nepomuk Salvator, myöhemmin Johann Orth; 25. marraskuuta 1852 Firenze – kadonnut heinäkuussa 1890) oli Itävalta-Unkaria hallinneeseen Habsburgin hallitsijasukuun kuulunut arkkiherttua ja Toscanan prinssi, joka luopui vuonna 1889 ruhtinaallisesta arvostaan. Hän katosi vuonna 1890, todennäköisesti kuollen merionnettomuudessa. Epäluotettavien huhujen mukaan hän olisi lavastanut kuolemansa ja elänyt myöhemmin jossain päin maailmaa väärällä henkilöllisyydellä.
Elämä

Arkkiherttua Juhanan isä oli Toscanan suurherttua Leopold II, joka oli myös Itävallan keisarin Ferdinand I:n serkku. Juhanan äiti oli Molempain Sisiliain prinsessa Maria Antonia (1814–1898), joka oli kuningas Frans I ja tämän toisen puolison Espanjan infanta Maria Isabellan tytär. Juhanalla oli yhdeksän sisarusta ja hänen veljensä oli Toscanan suurherttua Ferdinand IV.
Habsburgit menettivät valtansa Toscanassa Italian yhdistymissotien seurauksena vuonna 1859, joten Juhana varttui Wienissä. Hän loi upseerinuran Itävallan armeijassa ja osallistui vuoden 1878 Bosnian miehitykseen kenraalimajurina ja prikaatinkomentajana. Saatuaan ylennyksen sotamarsalkkaluutnantiksi hän toimi vuosina 1879–1883 divisioonankomentajana Pressburgissa (nyk. Bratislava) ja vuosina 1883–1887 Linzissä. Juhana arvosteli armeijan vanhentuneita käytäntöjä vuonna 1883 julkaisemassaan pamfletissa Drill oder Erziehung ja joutui jättämään sotilasuran vuonna 1887, koska hänen katsottiin tavoitelleen omavaltaisesti avoimena ollutta Bulgarian valtaistuinta.
Liberaalien mielipiteidensä vuoksi Juhana ajautui riitoihin keisari Frans Joosefin kanssa, ja vastaavassa tilanteessa olleen kruununprinssi Rudolfin tehtyä itsemurhan vuonna 1889 Juhana päätti jättää kaiken. Lokakuussa 1889 hän lähti maasta, luopui ruhtinaallisesta arvostaan, otti Sveitsin kansalaisuuden ja vaihtoi nimekseen Johann Orth asuinpaikkanaan sitä ennen toimineen Ortin linnan mukaan. Hän meni Lontoossa naimisiin rakastettunsa, balettitanssija Ludmilla ”Milli” Stubelin kanssa. Juhana osti Hampurista itselleen Margherita-nimisen höyrylaivan ja lähti sillä vaimoineen kohti Chilen Valparaísoa. Heidät nähtiin viimeisen kerran Argentiinan Kap Tres Puntasin luona 12. heinäkuuta 1890, mutta sen jälkeen koko alus katosi matkustajineen, upoten luultavasti 20. tai 21. heinäkuuta. Juhana julistettiin virallisesti kuolleeksi vuonna 1911.
Huhut eloonjäämisestä

Vuosien ajan arkkiherttua Juhanan katoamisen jälkeen liikkui huhuja, että hän eläisi väärällä henkilöllisyydellä Euroopassa tai Etelä-Amerikassa. Vuonna 1945 Norjassa kuollutta Alexander Hugo Køhler -nimistä iäkästä miestä väitettiin häneksi. Norjalainen oikeus antoi vuonna 2008 luvan avata Køhlerin haudan DNA-näytteen ottamiseksi hänen jäännöksistään, koska hänen norjalaiset jälkeläisensä halusivat selvittää väitteiden todenperäisyyden. Habsburgin suvun edustajilta ei kuitenkaan saatu vertailunäytettä.
Julie Gayet

Julie Gayet vuonna 2019.
Julie Gayet (s. 3. kesäkuuta 1972) on ranskalainen näyttelijä ja tuottaja. Gayet opiskeli historiaa, psykologiaa ja sirkustaitoja ennen ryhtymistään näyttelijäksi. Hän on esiintynyt useissa elokuvissa sekä televisiosarjoissa, mutta maailmanlaajuisen huomion keskipisteeseen hän tuli, kun tieto hänen ja Ranskan presidentin François Hollanden salasuhteesta tuli julki. Gayet ja Hollande menivät naimisiin Hollanden presidenttikauden jälkeen kesäkuussa 2022.
Aiheesta muualla

Kuvia tai muita tiedostoja aiheesta Julie Gayet Wikimedia Commonsissa
Julie Gayet Internet Movie Databasessa. (englanniksi)
Julie Gayet Allmovie.com-sivustolla. (englanniksi)
Juan Torres Ruiz

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Juan Torres Ruiz
Syntymäaika: 26. marraskuuta 1989 (ikä 34)
Syntymäpaikka: Lebrija, Espanja
Pelipaikka: keskuspuolustaja
Pituus: 185 senttimetriä
Seura
Seura: Cádiz
Pelinumero: 16
Junioriseurat
2000–2008: Sevilla
Seurat
| Vuodet | Seura | O | (M) |
| 2008–2010 | Sevilla Atlético | 34 | (0) |
| 2010–2014 | Sevilla | 32 | (5) |
| 2010–2011 | → Cartagena | 25 | (3) |
| 2011–2012 | → AEK Ateena | 21 | (1) |
| 2014 | Cardiff City | 8 | (2) |
| 2015 | Granada | 7 | (0) |
| 2015–2018 | Getafe | 73 | (6) |
| 2018 | Henan Jianye | 11 | (0) |
| 2018–2019 | Las Palmas | 30 | (1) |
| 2019– | Cádiz | 69 | (5) |
 Seurajoukkueuran tilastot kattavat vain kansalliset sarjat, päivitetty 12. elokuuta 2017.
Juan Torres Ruiz eli Cala (s. 26. marraskuuta 1989 Lebrija, Espanja) on espanjalainen jalkapalloilija. Hän edustaa espanjalaista Getafea ja on pelipaikaltaan keskuspuolustaja.
Seurajoukkueura

Cala siirtyi Sevillaan organisaatioon vuonna 2000 ja pelasi seuran juniorijoukkueissa vuoteen 2008 asti, kunnes hänet nostettiin reservijoukkueeseen.
Ensiesiintymisensä seuran edustusjoukkueessa Cala teki 9. joulukuuta 2009 Mestarien liigan ottelussa skotlantilaista Rangersia vastaan. Hän pelasi ensimmäisen ottelunsa Primera Divisiónissa 7. helmikuuta 2010 Real Zaragozaa vastaan. Hieman tämän jälkeen Cala teki kolmessa perättäisessä ottelussa maalin, alkaen 10. huhtikuuta 2010 Málagaa vastaan. Kyseinen maaliputki oli Sevillan seurahistorian puolustajien ennätys.
Kaudeksi 2010–2011 hänet lainattiin Segunda Divisiónissa pelanneeseen Cartagenaan. 5. heinäkuuta 2011 Cala siirtyi jälleen lainalle, tällä kertaa kreikkalaiseen AEK Ateenaan. Tammikuussa 2012 hän palasi kuitenkin takaisin kasvattajaseuraansa.
Aiheesta muualla

Calan tilastot BDFutbol-sivustolla (englanniksi)
Kantele (täsmennyssivu)

Kantele tarkoittaa yleensä kannelta eli perinteistä suomalaista kielisoitinta. Se on myös seuraavien asioiden ja henkilöiden nimi:
Kantele, kylä Pukkilassa
Kantele Varainhankinta oy, Suomen Kansanterveysyhdistys ry:n omistama Contact Center -palveluyritys.
Kantele, Karjalan tasavallassa toimiva yhtye
Anu Kantele-Häkkinen (usein Anu Kantele, s. 1962), lääkäri ja professori
Juhani Kantele (1934–1993), ydinfysiikan professori
Maiju Kantele (vuoteen 1906 Cantell, 1860–1948), opettaja, kirjailija, suomentaja ja järjestöaktiivi
Marko Kantele (s. 1968), dartsinpelaaja
Martti Ilmari Kantele (1895–1970), lääkäri, kunnallispoliitikko ja kaupunkineuvos
Olavi Kantele (1920–2012), arkkitehti
Signe Kantele (o.s. Heikinheimo, synt. Heikel, 1890–1970), kirjailija
Viktor Kantele (s. 1997), aitajuoksija
Väinö Kantele (1882–1956), lähetyssaarnaaja, Signe Kanteleen puoliso
Sirkka Vesa-Kantele (o.s. Vesa, 1928–2020), muotitaiteilija ja -toimittaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kantele”, voi hakea sivunnimihaulla, laajalla sivunnimihaulla tai tekstihaulla.
Kantele (yhtye)

Yhtyeen päätoimipaikka "Dom Kantele"
Kantele (ven. Кантеле), viralliselta nimeltään Karjalan kansallinen laulu- ja tanssiyhtye Kantele (ven. Национальный ансамбль песни и танца Карелии Кантеле), on Karjalan tasavallassa toimiva yhtye ja taidekollektiivi. Se koostuu kokonaisuudessaan ammattilaisista ja toimii Karjalan tasavallan kulttuuriministeriön alaisuudessa. Yhtyeen yhteydessä toimivat kanteleorkesteri, muut soittajat, naislaulajien Aino-kuoro ja tanssiseurue.
Kantele perustettiin 9. huhtikuuta 1936. Perustamisen keskeinen taustavaikuttaja oli Viktor Gudkov. Samoihin aikoihin Karjalan tasavallassa pyrittiin myös muin tavoin ammattimaistamaan paikallista kulttuurielämää; esimerkiksi vuonna 1937 perustettiin Karjalan säveltäjäliitto. Kantele on erikoistunut karjalaisten, vepsäläisten, suomalaisten ja venäläisten kansanmusiikkiin Karjalan tasavallan alueelta. Kansanmusiikkiohjelmistoa on täydennetty Karjalan tasavallassa vaikuttaneiden säveltäjien teoksilla. Ohjelmistoa sen käyttöön ovat säveltäneet muiden muassa Karl Rautio, Helmer-Rainer Sinisalo, Rubim Pergament, Abram Golland, Eduard Patlajenko, Aleksandr Beloborodov ja Vjatšeslav Košelev. Kantele on palkittu muun muassa Neuvostoliiton kunniamerkillä (1986) ja Karjalan tasavallan Sampo-palkinnolla (2009). Merkittäviin Kanteleen tuotantoihin on kuulunut "etnobaletti" Skala dvuh lebedei.
Vuodesta 1986 lähtien Kantele on toiminut 1800-luvulla valmistuneessa Petroskoin keskustan rakennuksessa, joka on aiemmin toiminut muun muassa suomenkielisenä kouluna. Rakennuksessa on nykyaikaisesti varustettu auditorio. Siellä järjestetään muun muassa Kanteleen konsertteja ja mestarikursseja. Lisäksi tiloissa säilytetään Karjalan tasavallassa toimineiden säveltäjien teosten käsikirjoituksia.
Kantele on esiintynyt eri puolilla Venäjää, Valko-Venäjällä, Suomessa, Norjassa, Saksassa, Ranskassa, Italiassa, Slovakiassa ja Unkarissa. Se on julkaissut levytyksiä, Karjalan tasavallan kulttuuriin liittyviä kirjoja ja nuotteja. Kanteleen virallinen nimi on vaihdellut historian varrella moneen otteeseen. Vuonna 2011 otettiin käyttöön virallinen nimi "Karjalan kansallinen laulu- ja tanssiyhtye Kantele".
Jäppinen

Jäppinen voi tarkoittaa seuraavia:
Jäppinen, kylä Kivennavalla, Karjalankannaksella
Eino Jäppinen (1911–2005), toimittaja ja kirjailija
Jalmari Jäppinen (1897–1974), runoilija
Juho Jäppinen (s. 1976), graafinen suunnittelija ja valokuvaaja, Jussi Jäppisen poika
Jussi Jäppinen (s. 1948), graafinen suunnittelija ja tietokirjailija
Katja Jäppinen (s. 1986), jääkiekkomaalivahti
Tiina Wilén-Jäppinen (1963–2016), imatralainen kunnallispoliitikko ja henkirikoksen uhri
Tytti Jäppinen (nyk. Issakainen, s. 1949), kirjailija, sanoittaja, säveltäjä, teatteriohjaaja ja viestinnän kouluttaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jäppinen”, voi hakea sivunnimihaulla, laajalla sivunnimihaulla tai tekstihaulla.
Jäppilän lasitehdas

Jäppilän lasitehdas toimi Karjalan kannaksella Uudellakirkolla niin sanotun Vanhan Suomen alueella vuosina 1802–1846. Tehdas valmisti väritöntä ikkunalasia Venäjän markkinoille ja lisäksi vihreää tuhkalasia Suomen markkinoille.
Jäppilän tehdas lopetti toimintansa vuonna 1846. Tehtaan tarvitseman puun saatavuus oli heikentynyt ja hinta kallistunut sen jälkeen Uudenkirkon pitäjään perustettiin myös Leistilän lasitehdas vuonna 1801. Jäppilän tehdas oli jo 1830-luvulla muutamia vuosia suljettuna omistajien perintöriitojen takia.
Kallídromo

Kallídromo-vuorta Thermopýleestä nähtynä.
| --- | --- |
Sijainti:  Fthiotis, Keski-Kreikka, Kreikka
Korkeus merenpinnasta:  1 419 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Kallídromo (kreik. Καλλίδρομο) eli Sarómata (Σαρώματα) on vuori Keski-Kreikassa. Sen korkeus on 1 419 metriä.
Kallídromo sijaitsee kaakkoisen Fthiotiin alueyksikön alueella lähellä Thermopýlesin eli Thermopylain rannikkoaluetta. Sen pohjoispuolella on Maliakóslahti, länsipuolella Oíti-vuori ja eteläpuolella Kifisós-joen laakso. Vuoren korkeimman huipun nimi on Gkióza (Γκιόζα). Osa vuoren alueesta on luonnonsuojelualuetta.
Vuoresta on saanut nimensä Kallídromon kylä Kaména Voúrlan kunnassa.
Aiheesta muualla

Kuvia tai muita tiedostoja aiheesta Kallídromo Wikimedia Commonsissa